proxectonos/corpus_dominio_legal_administrativo_tmp huggingface dataset:
INICIO PERÍODO PROBA EXPTE. INVESTIGACIÓN TITULARIDADE PARCELA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 24/03/2020)

Vista a solicitude presentada por D. Wenceslao Cabezas del Toro, con enderezo no lugar de Reconco 56, Paraños, Carballedo, con rexistro de entrada número 2288 do 06/06/2019, na que comunica e solicita ao concello que se realice a limpeza da parcela 502/5009. Considerando os informes e estudios necesarios para determinar se concorren os presupostos para o exercicio da potestade. Visto o acordo do Pleno de data 30.10.2019 polo que se iniciaba o expediente de investigación da titularidade da parcela sita en Paraños con referencia catastral 36012B502050090000FZ. Finalizado o prazo para a presentación de alegacións ao expediente sen que se presentase ningunha reclamación. En cumprimento do artigo 51 do Regulamento de Bens das Entidades Locais aprobado por Real Decreto 1372/1986, de 13 de xuño, 1.- Proceder á apertura do período de probas, solicitando a seguinte documentación aos organismos correspondentes: 2.- Outorgar un prazo de 30 días para que os interesados, poidan solicitar a realización das probas que estimen oportunas, sendo admisibles as seguintes: 3.- Publicar no BOP, no taboleiro de anuncios do Concello, notificar aos posibles afectados, á Xunta de Galicia e á Administración Xeral do Estado.4.- Dar conta ao Pleno na seguinte sesión ordinaria que se celebre. En Cerdedo-Cotobade O alcalde (accidental) Suliman Fe Reh Causa
DELEGACIÓN DE FUNCIÓNS DA ALCALDÍA NA 1ª TENENTE DE ALCALDE
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 18/12/2020)

Ante a miña ausencia prevista, dende as 15:00 horas do día 9 de decembro 2020, por razóns médicas e de conformidade cos artigos 23.3 da Lei 7/1985, de 2 de abril, Reguladora das Bases de Réxime Local e artigo 47 do Regulamento de Organización, Funcionamento e Réxime Xurídico das Entidades Locais Primeiro: Que me substitúa no exercicio das miñas funcións de Alcaldía a 1ª Tenente de Alcalde, dona Cristina Fernández Davila, dende as 15:00 horas do día 9 de decembro de 2020 e ata a miña incorporación. Segundo: Comunicar esta Resolución á interesada, así como aos departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra e no taboleiro municipal. Mándao e asínao o Alcalde, don Xosé Represas Giráldez, en Ponteareas. (Documento asinado electronicamente)
APROBACIÓN DEFINITIVA MODIFICACIÓN DE CRÉDITO 16/2020
ADMINISTRACIÓN LOCAL — Municipal — Nigrán (Presupostos e cadros de persoal, 11/11/2020)

Aprobado definitivamente o expediente administrativo de modificación de crédito 16/2020 no orzamento xeral do Concello de Nigrán do ano 2020, cumprindo o disposto nos artigos 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE número 59, do día 09.03.2004), e 20.3 do Real Decreto 500/1990, do 20 de abril (BOE número 101, do día 27.04.1990), fanse públicos os importes por capítulos do orzamento xeral 2020 incluíndo todos os expedientes administrativos de modificación de crédito aprobados ata esta data no ano 2020 e, tamén, o expediente antes citado: Nigrán, 5 de novembro de 2020. O Alcalde Juan Antonio González Pérez
DH. W36.67678. SOLICITUDE DO CONCELLO DE MORAÑA DE LEGALIZACIÓN OBRAS NO LUGAR DE A PICOTA E VILACOBA, PARROQUIA DE AMIL (SAN MAMEDE) MORAÑA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 23/07/2020)

As obras solicitadas consisten nunha senda fluvial situada en zona de servidume e policía do rego de Castañosa, nos lugares de Picota e Vilacoba (parroquia de Amil), entre os puntos X: 534.272 Y: 4.709.051 e X: 533.932 Y: 4.709.410; incluíndo unha pasarela de 6,5 metros de lonxitude sobre un leito de dominio público no punto X: 533.974 Y: 4.709.377. Tamén se solicita a legalización da rehabilitación dun lavadoiro situado no punto X: 534.079 Y: 4.709.467. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no concello de Moraña ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 3 de xullo de 2020. O xefe do servizo territorial de Augas de Galicia ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
COBRANZA PADRÓN PRAZA 1 TRIMESTRE 2020
ADMINISTRACIÓN LOCAL — Municipal — Cambados (Recadación, 19/06/2020)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PLAZA DE ABASTOS correspondentes a Remesa: PRAZA 1 TRIMESTRE 2020 o seguinte: Durante o prazo comprendido entre 19 de Xuño de 2020 ata o 20 de Agosto de 2020, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Xullo de 2020. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
APROBACIÓN INICIAL DE EXPEDIENTE DE MODIFICACIÓN PRESUPOSTARIA 30/2020, POR TRANSFERENCIA DE CRÉDITO 10/2020
ADMINISTRACIÓN LOCAL — Municipal — Oia (Presupostos e cadros de persoal, 04/06/2020)

Aprobado inicialmente en sesión plenaria de data 28/05/2020, expediente de modificación presupostaria 30/2020, por transferencia de crédito 10/2020, exponse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días hábiles, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. En Oia, a 29 de maio de 2020. A Alcaldesa Asdo Mircea Marian Anet Martinez Ortiz Aguirrezabala *Asdo dixitalmente á marxe
MODIFICACIÓN PUNTUAL DA ORDENANZA REGULADORA DE TAXA POLA PRESTACIÓN DE SERVIZOS DA ESCOLA INFANTIL
ADMINISTRACIÓN LOCAL — Municipal — Vilanova de Arousa (Ordenanzas e Regulamentos, 30/11/2020)

O Pleno da Corporación en sesión celebrada o día 28 de setembro de 2020 aprobou inicialmente a modificación puntual da Ordenanza Reguladora da Taxa pola prestación de servizos da Escola Infantil Municipal aprobada polo Pleno o 8 de abril de 2013. Rematado o prazo de exposición ao público da mesma non se presentaron alegacións nin reclamacións de ningún tipo, polo que debe entenderse definitivamente aprobada a dita modificación puntual, inseríndose de seguido aos efectos previstos no artigo 17.3 e 4 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo. Inclusión no artigo 6 da ordenanza da seguinte redución, en tanto en canto se manteñan as circunstancias reguladas pola Xunta de Galicia e se financie por parte da Administración autonómica a minoración de ingresos pola aplicación da dita medida: “O segundo/a e sucesivos/as fillos/as da unidade familiar terán un desconto do 100 por 100. Así mesmo, entenderase por unidade familiar a formada pola/ s persoa/ s proxenitora/ s, ou a persoa proxenitora e o/a cónxuxe ou persoa con análoga relación de afectividade, e: En tanto se aplique esta medida quedan derogadas todas as bonificacións previstas na ordenanza que se referisen a reducción das cuotas por asistencia de irmáns á escola infantil.” Vilanova de Arousa a 19 de novembro de 2020. O Alcalde.- Fabio Nelson Sorli Baldivieso.
EXPROPIACIÓNS. AUGAS DE GALICIA
ADMINISTRACIÓN LOCAL — Municipal — Crecente (Outros documentos, notificacións e informacións públicas, 24/08/2020)

Por este Concello de CRECENTE, aprobouse inicialmente a relación dos propietarios e titulares dos dereitos afectados pola expropiación por procedemento de urxencia dos seguintes bens: Cuxa ocupación se considera necesaria aos efectos de desenvolver o convenio de colaboración entre Augas de Galicia e o Concello de Crecente para a execución da actuación de mellora do sistema de abastecemento e saneamento público nas parroquias de Sendelle e a Ameixeira, no Concello de Crecente, cofinanciado polo FEADER, no marco do programa de Desenvolvemento Rural Galicia 2014-2020 (PDR 14-20), formalizado en data 27 de xullo de 2016. En cumprimento dos artigos 18 da Lei de 16 de decembro de 1954, de Expropiación Forzosa, e 17 do Regulamento da Lei de Expropiación Forzosa, aprobado por Decreto de 26 de abril de 1957, convócase por prazo de quince días trámite de información pública, a fin de que quen se estimen persoas interesadas no procedemento poidan presentar cantos datos puidesen permitir a rectificación de erros padecidos na relación que se fai pública e presentar, no seu caso, alegacións sobre a procedencia da ocupación ou disposición daqueles. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello. O presente anuncio servirá de notificación ás persoas interesadas, no caso de que non poida efectuarse a notificación persoal do outorgamento do trámite de audiencia.
EXPOSICIÓN PÚBLICA DA CONTA XERAL DO CONCELLO DO ANO 2019
ADMINISTRACIÓN LOCAL — Municipal — Cangas (Presupostos e cadros de persoal, 12/11/2020)

Expediente: 5303/2020 Procedemento: Información económico-financeira Asunto: Anuncio En cumprimento do disposto no artigo 212.3 do Texto refundido da lei reguladora das facendas locais, aprobado por Real decreto lexislativo 2/2004, de 5 de marzo. Formada e rendida a Conta Xeral do Concello de Cangas, correspondente ao exercicio 2019, e informada favorablemente pola Comisión Especial de Contas, en sesión de data do 9 de novembro de 2020, exponse ao público no departamento de Intervención Municipal, durante o prazo de quince días hábiles durante os cales e oito máis, os interesados poderán presentar as reclamacións, reparos ou observacións que estimen pertinentes. O Alcalde, Xosé Manuel Pazos Varela, en Cangas, na data que se sinala á marxe. (Documento asinado electrónicamente)
APROBACIÓN DEFINITIVA DO EXPEDIENTE ADMINISTRATIVO 1613/2020 DE MODIFICACIÓN ORZAMENTARIA Nº 63/2020 MEDIANTE SUPLEMENTO DE CRÉDITO Nº 2/2020
ADMINISTRACIÓN LOCAL — Municipal — Guarda, A (Presupostos e cadros de persoal, 07/10/2020)

O Pleno deste Concello, en sesión ordinaria celebrada o día 26/08/2020, aprobou inicialmente o expediente de modificación de crédito nº 63/2020 mediante SUPLEMENTO DE CRÉDITO por un importe de 325.150,76 euros financiado con cargo a RLTGX, co seguinte detalle por capítulos: Durante o período de exposición ao público (BOPPO nº 172 de 07/09/2020) non se presentaron reclamacións, e de conformidade co establecido polos artigos 169.3 do Texto Refundido da Lei de Facendas Locais (RD Lex.2/2004), así como nos artigos 20.3 e 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (artigos 10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. Na Guarda, O Alcalde – Antonio Lomba Baz Documento asinado electronicamente á marxe.
NOMEAMENTO DE PERSOAL
ADMINISTRACIÓN LOCAL — Municipal — Lama, A (Persoal, oposicións, 09/03/2020)

Concluído o procedemento selectivo para a provisión en propiedade dunha praza de psicólogo/a do CIM, no marco de estabilización de emprego temporal do Concello A Lama, efectuouse o nomeamento de: AGUETE DORRÍO, MARÍA GALIZA ***2699** Denominación da praza PSICÓLOGO/A CIM Réxime LABORAL Unidade/Área/Escala/Subescala BENESTAR SOCIAL Grupo/Subgrupo/Categoría profesional A1 Titulación exixible LICENCIADO/GRAO EN PSICOLOXÍA Sistema selectivo CONCURSO-OPOSICIÓN Núm. de vacantes 1 O persoal laboral fixo nomeado deberá tomar posesión ou incorporarse no prazo de dun mes a partir da publicación do seu nomeamento. O que se fai público aos efectos do artigo 62 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, de 30 de outubro. O alcalde, na data que figura á marxe O alcalde, Jorge Canda Martínez
EXPOSICIÓN PÚBLICA E PERIODO DE COBRANZA PADRÓN IVTM 2020
ADMINISTRACIÓN LOCAL — Municipal — Nigrán (Recadación, 05/06/2020)

Aprobado por Resolución de Alcaldía o padrón de contribuíntes do Imposto sobre Vehículos de Tracción Mecánica correspondente ao exercicio 2020, ponse ó dispor do público no Concello de Nigrán por espazo de un mes, a partir da publicación de este anuncio no Boletín Oficial da Provincia. Durante dito prazo os interesados poderán examinalo e presentar, si procede, recurso de reposición ante o Alcalde-Presidente deste Concello. O prazo para presentar o recurso de reposición, no seu caso, será de un mes, a contar dende o día seguinte ó de remate do período de exposición (artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais). De conformidade co previsto no artigo 12 do citado Texto Refundido, en relación cos artigos 62.3 da Lei Xeral Tributaria (Lei 58/2003, do 17 de decembro) e 24 do Regulamento Xeral de Recadación (RD 939/2005, do 29 de xullo), comunícaselle aos contribuíntes afectados, que o período voluntario de cobranza deste imposto será dende o 15 de xuño ó 21 de agosto do 2020, ámbalas dúas datas incluídas. O vencemento deste prazo sen ter sido satisfeita a débeda, determinará o comezo do procedemento executivo, a repercusión do recargo correspondente e demais conceptos esixibles (artigos 26, 28 e 161.4 da Lei Xeral Tributaria). O pago faráse en calquera das contas restrinxidas de recadación do Concello de Nigrán nas entidades bancarias ABANCA ou CAIXABANK, ou a través da páxina web do Concello de Nigrán, www.nigran.org “Pago de recibos”, empregando os documentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito documento de ingreso, ou no caso de que non se tivese recibido o mesmo no seu domicilio, o obrigado ó pago poderá, ata o día de remate do período voluntario de cobranza, obter un duplicado na oficina de Recadación do Concello (Pza. Da Constitución nº 1, Nigrán) ou solicitalo por correo electrónico á dirección “recaudacion@nigran. org”. A non recepción do documento de ingreso non exonera da obriga de pago, e non impide a utilización da vía de prema. Para os recibos con pago domiciliado, o cargo en conta efectuaráse o dia 31/07/2020. O presente anuncio ten carácter de notificación colectiva ao abeiro do artigo 102.3 da Lei Xeral Tributaria. O ALCALDE
NOMEAMENTO FUNCIONARIOS DE CARREIRA, CATEGORÍA POLICÍA LOCAL
ADMINISTRACIÓN LOCAL — Municipal — Redondela (Persoal, oposicións, 27/04/2020)

En resolución do proceso selectivo unitario para o acceso e ingreso nos corpos de policía local de Galicia, escala básica, categoría de policía, quendas de acceso libre e concurso, que se convocou no ano 2019 e no que se delegaban sete prazas de policías locais (quenda libre) e dúas polo sistema de mobilidade (quenda de concurso), da escala básica, subescala servizos especiais, clase policía local, grupo C, subgrupo C1, por oposición libre incluídas na Oferta de Emprego Pública do ano 2019 (Boletín Oficial da Provincia de Pontevedra, núm.31, do 13/02/2019) e logo de ver as comunicacións da xefa do servizo de formación en Seguridade Pública da Academia Galega de Seguridade Pública, a alcaldesa ditou as resolucións núm.: 2020-0658 e 2020-0708, con data de 12/03/2020 e 17/03/2020, respectivamente, polas que resolveu nomear como persoal funcionario de carreira, pertencente á categoría da policía local, da escala básica, subescala servizos especiais, grupo C e subgrupo C1, ás seguintes persoas: Redondela, 22 de abril de 2020. A alcaldesa Digna Rosa Rivas Gómez DOCUMENTO ASINADO ELECTRONICAMENTE Á MARXE
ASAMBLEA EXTRAORDINARIA ANUAL 2020
SECCIÓN NON OFICIAL —  — Comunidad de Usuarios da Traída de Augas de Setados (Outros documentos, notificacións e informacións públicas, 21/09/2020)

Co presente escrito convocase a todos os usuarios da Traida de Augas de Setados á Asamblea Xeral Extraordinaria que se celebrará en 1º CONVOCATORIA as 11:00 horas do Domingo día 27 de Setembro de 2020 na Escola de dita parroquia. Citando en 2º CONVOCATORIA e esperando os 30 min. Obligatorios comenzarase dita reunión cos asistentes que as 11:30 horas estén presentes sin posibilidade de admitir reclamacións por os non asistentes a dita reunión Xeral Ordinaria Anual.1º—LECTURA E APROBACION DA ACTA ANTERIOR.2º—OBRAS E REFORMAS NA COMUNIDADE. O PRESIDENTE.—OSECRETARIO.
CONVOCATORIA DA ASEMBLEA XERAL DA COMUNIDADE DE OUTEIRO–TEBRA
SECCIÓN NON OFICIAL —  — Asociación das Traídas de Augas (Outros documentos, notificacións e informacións públicas, 24/02/2020)

O que subscribe, don Jorge Raul Abdel Hakim Azcargorta Mondaza, DNI XXXXXXXXX, veciño de Tebra, concello de Tomiño (Pontevedra), CP 36746, actuando como presidente da Comunidade de Usuarios de Outeiro, pola presente convoco: O vindeiro día 8 de marzo de 2020 terá lugar na Casa Social de Santa María de Tebra, ás 10:00 en primeira convocatoria e ás 10:30 en segunda, a Asemblea Xeneral Ordinaria da Comunidade de Usuarios de Outeiro (Tebra) conforme o seguinte orde do día e aprobación, no seu caso, do que proceda:
APROBACIÓN PROVISONAL E APERTURA DO TRÁMITE DE EXPOSICIÓN PÚBLICA DO EXPTE. DE MODIFICACIÓN DE CRÉDITOS, CRÉDITO EXTRAORDINARIO Nº22-P/2020
ADMINISTRACIÓN LOCAL — Municipal — Lalín (Presupostos e cadros de persoal, 03/12/2020)

O Pleno da Corporación do Concello de Lalín, en sesión ordinaria celebrada o día 27 de novembro de 2020, aprobou provisionalmente os seguintes expedientes de modificación de créditos dentro do vixente orzamento municipal, do exercicio 2019 prorrogado para o 2020: - Expte.4341/2020, de modificacións de crédito- Crédito Extraordinario número 22-P/2020. De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, o citado expediente quedarán expostos ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, o expediente considerarase definitivamente aprobado, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 27 de novembro de 2020 A Concelleira de Facenda – Mª Paz Pérez Asorey Documento asinado dixitalmente
EXTRACTO DE ACORDOS ADOPTADOS POLO PLENO DO CONCELLO NA SESIÓN EXTRAORDINARIA DE 15.06.2020
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 26/06/2020)

Expediente: Sesión plenaria extraordinaria de 15.06.2020 Ref.8/2020 Trámite: Extracto acordos adoptados De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria extraordinaria deste Concello que tivo lugar o día 15.06.2020. ASUNTO: Asunto único.- Sorteo para designación dos membros das mesas electorais para as vindeiras eleccións ao Parlamente Galego do día 12.07.2020. RESULTADO: Aprobado. Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal). Pontevedra, na data da sinatura electrónica
APROBACIÓN INICIAL MODIFICACIÓN DA RELACIÓN DE POSTOS DE TRABALLO (RPT) ANUALIDADE 2021
ADMINISTRACIÓN LOCAL — Municipal — Ponte Caldelas (Presupostos e cadros de persoal, 26/11/2020)

Aprobado inicialmente polo Pleno da Corporación, en sesión do 19/11/2020, a modificación da Relación de postos de Traballo (RPT) Anualidade 2021, do Concello de Ponte Caldelas, en aplicación do disposto no artigo 169 do Texto Refundido da Lei Reguladora das Facendas Locais, anúnciase a súa exposición pública durante 20 días hábiles, contados dende o seguinte ó da publicación do presente anuncio, a efectos de exame e reclamacións. De non formularse estas, entenderase elevado automaticamente a definitivo o referido acordo de aprobación inicial. O Alcalde, Andrés Díaz Sobral
TÁBOA SALARIAL PARA O ANO 2020 DA EMPRESA POLYESTERES BIDASOA, S. L.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 19/02/2020)

Visto o Acordo da Comisión Negociadora polo que se establece a táboa salarial correspondente ao ano 2020 na empresa POLYESTERES BIDASOA, S. L., subscrito en representación da parte económica, por unha representación da empresa, e da parte social pola representante dos traballadores, en data 24 de xaneiro do 2020. Primeiro.— Dito Acordo foi presentado na Xefatura Territorial de Vigo en data 30 de xaneiro do 2020. Segundo.— Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.— Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.— Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.— Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.— Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.— Dispoñer a súa publicación no Boletín Oficial da Provincia. Terceiro.— Ordenar a notificación desta Resolución á Mesa Negociadora do mesmo. Vigo, 04/02/2020.—O Xefe Territorial, Ignacio Rial Santomé. El día 24 de enero de 2020, siendo las 13:00h se reúnen en las oficinas de la empresa POLYESTERES BIDASOA, S. L, sitas en Lugar de Soutelo de Arriba – Saiar, nº2, 36656, Caldas de Reis (Pontevedra) las partes que a continuación se relacionan: MODESTA MAYORDOMO MARTIN MARIETOU SAAID GURUMENDI BALDOMINOS EPIFANIO 1.—Aprobar las tablas salariales para el año 2020 2.—Se adjuntan las tablas salariales para el año 2020 3.—Las partes delegan en D. Michael Stuart Traviesa Adamyan, con DNI XXXXXXXXX, para la realización de los trámites necesarios del registro y publicación del presente acuerdo 4.—No habiendo más tramites que tratar se levanta la reunión a las 13:30h
SUBVENCIÓNS TRAMITADAS-CONCEDIDAS POLO SERVIZO DE COOPERACIÓN NOS MESES DE XANEIRO E FEBREIRO DE 2020
ADMINISTRACIÓN LOCAL — Provincial — Deputación Provincial (Subvencións e axudas, 04/03/2020)

De conformidade co establecido no artigo 18 da Lei 38/2003, de 17 de novembro, Xeral de SUBVENCIÓNS e no artigo 12 da Ordenanza Xeral de Subvencións da Deputación de Pontevedra, publícase a relación de subvencións concedidas dende o 01 de Xaneiro ata o 24 de Febreiro de 2020, tramitadas polo Servizo de Cooperación da Deputación de Pontevedra. Pontevedra, a 24 de febreiro de 2020 O deputado delegado da Área O secretario xeral, de Cooperación Municipal (Por delegación, a xefa do Servizo de Cooperación segundo R. P. nº 2016001033, de 25-01-2016) Santos Héctor Rodríguez Díaz MARÍNa Piñeiro Novo
RECTIFICACIÓN DE ERROS. BASES XERAIS E ESPECÍFICAS OFERTA DE EMPREGO PÚBLICO 2017-2018-2019 - PRIMEIRA FASE. (EXPTE.: 36285/220)
ADMINISTRACIÓN LOCAL — Municipal — Vigo (Persoal, oposicións, 26/10/2020)

A Xunta de Goberno Local, na súa sesión ordinaria de data do 2 de outubro de 2020, adoptou o seguinte acordo polo que se procede a rectificación de erros nas bases xerais e específicas da oferta de emprego público correspondente a os anos 2017, 2018 e, 2019, publicada no BOP número 128 de data 07/07/2020, que se reproduce a continuación: PRIMEIRO.- Rectificar, ao abeiro do artigo 109.2 da Lei 39/2015, de 1 de outubro, do Procedemento Administrativo Común das Administracións Públicas, os erros detectados, -a instancia de parte e de oficio e de conformidade co informe de xefatura de bombeiros de data 21/09/2020-, na proposta da Área de RRHH e Formación, de data 10/03/2020 e consecuentemente no acordo da Xunta de Goberno Local en sesión ordinaria, de data 12/03/2020, Bases Xerais e Específicas reguladoras da convocatoria de procesos selectivos para a cobertura das prazas vacantes incluídas nas ofertas de emprego público dos anos 2017, 2018, e 2019 (1ª Fase da Convocatoria) (Expte: 34733-220), debendo figurar: a) O parágrafo: “Será considerado como mérito correspondendo para cada ano completo de servizo prestado 1,6 puntos, ata un máximo de 6 puntos, debe modificarse por: “Será considerado como mérito correspondendo para cada ano completo de servizo prestado 1,6 puntos, ata un máximo de 8 puntos.” b) Debe eliminarse o parágrafo: “Ademáis, en función do emprego acadado como militar profesional de tropa ou marinería na Unidade Militar de Emerxencias, asignaráse a seguinte puntuación: 1. Cabo: 0,5 puntos; 2. Cabo 1.º 1punto; 3. Cabo Maior: 1,5 puntos; 4. Sarxento: 2 puntos.” Mantendo os restantes extremos do acordo indicado”. SEGUNDO.- Acordar que as referidas rectificacións se publiquen no Boletín Oficial da Provincia, no Diario Oficial de Galicia e no Taboleiro de Editos da Casa do Concello, sen prexuízo da publicación do seu anuncio nos diarios e boletíns oficiais en que proceda e na páxina web municipal www.vigo.org”. MDG/ Vigo, 06 de outubro de 2020 A TENENTE DE ALCALDE E CONCELLEIRA-DELEGADA DA ÁREA DE EMPRESA, ECONOMÍA, SEGURIDADE E ORGANIZACIÓN MUNICIPAL (Delegación competencial por Decretos de 18/06/2019, 26/06/2019 e 02/09/2019 e acordos da Xunta de Goberno Local de 20/06/2019, 04/07/2019 e 05/09/2019).- Xiaojuan Sobradelo Zayani
DELEGACIÓNS DA PRESIDENCIA DOS ACTOS DE VODAS CIVÍS
ADMINISTRACIÓN LOCAL — Municipal — Bueu (Outros documentos, notificacións e informacións públicas, 15/09/2020)

Por resolución da alcaldía núm.2020-1205 de data 08.09.20, vense de delegar as seguintes atribucións: O que se fai público en virtude do disposto no art.44.2 do Real Decreto Lexislativo 2568/86. Documento asinado electronicamente á marxe.
APROBACIÓN INICIAL DA MODIFICACIÓN DO REGULAMENTO DE PARTICIPACIÓN CIDADÁ NAS PARROQUIAS DE LALÍN
ADMINISTRACIÓN LOCAL — Municipal — Lalín (Ordenanzas e Regulamentos, 14/02/2020)

De conformidade co establecido no artigo 49 da Lei 7/1985, de 2 de abril, Reguladora das Bases do Réxime Local, o citado expediente quedará exposto ao público na Secretaría Xeral do Concello durante o prazo de trinta días contados dende o día seguinte ao da publicación do presente anuncio no BOP, aos efectos da presentación de reclamacións ou suxerencias por parte dos interesados. De non presentarse ningunha reclamación durante o período sinalado, a modificación do regulamento considerarase definitivamente aprobado. Lalín, a 5 de febreiro de 2020. O alcalde José Crespo Iglesias
RESOLUCIÓN DE CONTINUACION DO APRAZAMENTO DE CELEBRACION DE SESIÓNS ORDINARIAS DE ORGANOS COLEXIADOS
ADMINISTRACIÓN LOCAL — Municipal — Tui (Outros documentos, notificacións e informacións públicas, 11/05/2020)

Visto o Real Decreto 463/2020, de 14 de marzo, publicado no Boletín Oficial do Estado nº 67 de 14/03/2020, polo que se declara o estado de alarma para a xestión da situación de crise sanitaria ocasionada por el COVID-19, polo que se declara o estado de alarma en todo o territorio nacional durante quince días naturais. Visto o Real Decreto 476/2020, de 27 de marzo, publicado no Boletín Oficial do Estado nº 86 de 28/03/2020, polo que se prorroga o estado de alarma declarado no Real Decreto 463/2020, ata as 00:00 horas do día 12 de abril de 2020. Visto o Real Decreto 487/2020, de 10 de abril, publicado no Boletín Oficial do Estado nº 101 de 11/04/2020, polo que se prorroga o estado de alarma declarado no Real Decreto 463/2020, que se estenderá ata as 00:00 horas do día 26 de abril de 2020. Visto o Real Decreto 492/2020, de 24 de abril, publicado no Boletín Oficial do Estado nº 115 de 25/04/2020, polo que se prorroga o estado de alarma declarado no Real Decreto 463/2020, que se estenderá ata as 00:00 horas do día 10 de maio de 2020. Esta Alcaldía, ao abeiro do exposto e de conformidade coas atribucións que me confire a lexislación vixente, RESOLVO: 1.-Continuar coa suspensión e aprazamento de celebración das sesións ordinarias dos órganos colexiados de Xunta de Goberno Local, Comisións Informativas Permanentes e Pleno da Corporación municipal polo prazo de prórroga do estado de alarma sinalado no RD 492/2020, de 24 de abril, isto é ata as 00:00 horas do día 10 de maio de 2020 e sen prexuízo de posteriores pronunciamentos ao respecto.2.-Notificar esta resolución aos interesados e proceder á súa publicación no Taboleiro de Edictos do concello e no Boletín Oficial da Provincia.” O que se comunica para coñecemento e efectos. En Tui, documento asinado dixitalmente á marxe. O alcalde
APROBACIÓN INICIAL DO EXPEDIENTE DE MODIFICACIÓN DE CRÉDITOS Nº 3/2020 DO ORZAMENTO EN VIGOR, NA MODALIDADE DE SUPLEMENTO DE CRÉDITO
ADMINISTRACIÓN LOCAL — Municipal — Crecente (Presupostos e cadros de persoal, 16/10/2020)

O Pleno deste Concello, en sesión extraordinaria e urxente celebrada o día 8 de outubro do 2020, acordou a aprobación inicial do expediente de suplemento de crédito financiado con cargo ao remanente líquido de tesouraría. Aprobado inicialmente o expediente de suplemento de crédito financiado con cargo ao remanente líquido de tesouraría, por Acordo do Pleno de data 8 de outubro do 2020, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello; crecente. gal Se transcorrido devandito prazo non se presentaron alegacións, considerarase aprobado definitivamente devandito acordo.
DELEGACIÓN COMPETENCIAS CONCELLO DE CAMBADOS NA DEPUTACIÓN DE PONTEVEDRA-ORAL PARA DESENVOLVER FACULTADES DE XESTIÓN, INSPECCIÓN, LIQUIDACIÓN E RECADACIÓN RELACIONADAS CO SERVIZO DE TRATAMENTO DE RESIDUOS NA PLATAFORMA LOXÍSTICA DO POLÍGONO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 04/05/2020)

O Pleno da Deputación Provincial de Pontevedra, na sesión ordinaria que tivo lugar o día 24 de abril de 2020, acordou aceptar, de conformidade co previsto nos artigos 7.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais e no 106.3 da Lei 7/1985, de 2 de abril, reguladora das bases de réxime local, a delegación que realizou o Concello de Cambados, por acordo do Pleno na sesión de data 28 de novembro de 2019, para desenvolver as facultades de xestión, liquidación e recadación voluntaria e executiva, dos ingresos de dereito público derivados da xestión do contrato subscrito para a xestión indirecta do servizo de tratamento de residuos industriais na Plataforma Loxística Inversa do Polígono Industrial de Cambados. A citada delegación realizaranse pola Deputación de Pontevedra a través dos seus servizos tributarios. O que se fai público para xeral coñecemento e demais efectos O deputado delegado das áreas de Presidencia (Delegación efectuada por R. P. nº 2020002793 de data 16-03-2020), Siomara Raul Enrique Marmo De Benito.—O Secretario, Carlos Cuadrado Romay Asinado dixitalmente ao marxe.
DECRETO DELEGACIÓN XUNTA DE GOBERNO LOCAL E MODIFICACIÓN DELEGACIÓNS ÁREAS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/04/2020)

Texto do Decreto da Alcaldía de data 22.04.2020: “Para mellorar e axilizar a xestión administrativa compre delegar na Xunta de Goberno Local a resolución dos expedientes relativos a medidas de reposición da legalidade urbanística que se tramiten en relación a obras maiores polo que corresponde, ao mesmo tempo modificar a delegación efectuada por decreto do alcalde de 15 de xuño de 2019 onde se establecen as áreas de goberno, concelleiros responsables e delegacións especiais, no Concelleiro delegado Xaquín Moreda González. Vistos os artigos 124 da Lei 7/1985, reguladora de bases de réxime local, artigo 613 da Lei 5/1997, de administración local de Galicia, artigos 43 a 45 e 114 a 118 do Regulamento de organización, funcionamento e réxime xurídico de Entidades Locais, así como os artigos 8 e ss e 26 e ss do Regulamento orgánico do goberno e da administración do Concello de Pontevedra relativos ó réxime xurídico das delegacións, fixación das áreas de goberno, concelleiros de goberno e delegados, esta Alcaldía, en exercicio das atribucións que lle confiren os citados artigos, Primeiro.— Modificar as competencias delegadas no Servizo de Urbanismo e Patrimonio Histórico, desempeñado polo Concelleiro delegado Xaquín Moreda González, baixo a coordinación da concellaría responsable da area de ordenación do territorio e mobilidade, no senso de modificar a competencia que figura coa letra “d) Disciplina medioambiental, infraccións urbanísticas e reposición da legalidade urbanística”, de tal forma que queda da seguinte forma: “d) Disciplina medioambiental, infraccións urbanísticas e reposición da legalidade urbanística nos casos non atribuídos ou delegados á Xunta de Goberno Local”. Segundo.— Delegar na Xunta de Goberno Local a competencia sobre “resolución dos expedientes relativos a medidas de reposición da legalidade urbanística que se tramiten en relación a obras maiores”. Terceiro.— As delegacións sinaladas rexeranse polas condicións establecidas no decreto do alcalde de 15/06/2019 fixando as áreas de goberno, concelleiros responsables das distintas áreas e delegacións especiais. Cuarto.— Notifíquese a presente resolución, persoalmente, aos señores concelleiros interesados, déase conta da mesma ó Pleno da Corporación na primeira sesión que celebre, e publíquese no Boletín Oficial da Provincia, todo elo sen prexuízo da súa efectividade dende a súa aceptación.” Pontevedra, á data da sinatura O Secretario
DICTAME DA COMISIÓN ESPECIAL DE CONTAS DO CONCELLO DE BARRO POLO QUE SE INFORMA FAVORABLEMENTE A CONTA XERAL DO EXERCIZO 2019
ADMINISTRACIÓN LOCAL — Municipal — Barro (Presupostos e cadros de persoal, 25/06/2020)

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e una vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2019, por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Á súa vez, estará a disposición dos interesados na sede electrónica deste Concello [http://barro.sedelectronica. gal]. O alcalde. Asdo: Xosé Manuel Fernández Abraldes
APROBACIÓN INICIAL MODIFICACIÓN REGULAMENTO DO RÉXIME INTERNO DO PUNTO DE ATENCIÓN Á INFANCIA
ADMINISTRACIÓN LOCAL — Municipal — Arbo (Ordenanzas e Regulamentos, 14/01/2020)

O Pleno do Concello de Arbo, en sesión ordinaria celebrada o día 30.12.19, acordou a aprobación inicial da modificación do Regulamento do réxime interno regulador do Punto de Atención á Infancia do Concello de Arbo, e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública por prazo de trinta días, a contar dende o día seguinte á inserción deste anuncio no Boletín Oficial da Provincia, para que poda ser examinado e se presenten as reclamacións que estimen oportunas. Todo elo, sen prexuízo da información pública tamén a través da páxina web ( www.concellodearbo.es ) e da sede electrónica ( https://concellodearbo.sedelectronica. gal ). Se transcorrido dito prazo non se presentasen alegacións, considerarase aprobado definitivamente dito acordo. Sinatura electrónica. O alcalde, Horacio Gil Expósito
PADRÓN AUGA 3º TTE 2020
ADMINISTRACIÓN LOCAL — Municipal — Bueu (Recadación, 08/10/2020)

Por decreto da Alcaldía – Presidencia aprobóuse o padrón fiscal presentado por AQUALIA do servicio de abastecemento, saneamento e depuración de augas do Concello de Bueu correspondente ó 3º trimestre do exercicio 2020. Por un importe total de CENTO SESENTA E NOVE MIL SETECENTOS E UN EUROS CON CINCONTA E CATRO CENTIMOS (169.701,54 €), sendo o periodo voluntario de cobro desde o día 9 de Outubro de 2020 ó 14 de Decembro de 2020 de conformidade co disposto nos arts.12 do Texto Refundido da Lei Reguladora das Facendas Locais lei 2/2004 e 62.3 da Lei Xeral Tributaria lei 58/2003, de 17 de decembro. Procédese á exposición pública de dito Padrón durante o plazo de quince días a partir da publicación do anuncio de cobro no Boletín Oficial da Provincia, plazo durante o cal dito padron estará á disposición dos interesados no Concello e nas oficinas de Aqualia para que podan examinalo e presentar cantas reclamaciones estimen oportunas. Contra o acto de aprobación do Padrón podrá interponerse recurso de reposición ante o Alcalde-Presidente no plazo dun mes a contar desde o seguinte ó da finalización do período de exposición pública do Padrón, de conformidade ó lo previsto no artígo 14.2 do Real Decreto Lexislativo 2/2004, do 5 de marzo, polo que se aproba o Texto Refundido de la Ley reguladora das Facendas Locais A repercusión do canon de auga poderá ser obxecto de reclamación económico-administrativa ante a ante o órgano económico – administrativo da Comunidade Autónoma de Galicia (Xunta Superior de Facenda–Consellería de Facenda) no prazo dun mes dende que se entenda producida a notificación mediante a publicación do anuncio de aprobación no Boletín Oficial da Provincia do padrón. A falta de pagamento no período voluntario do sinalado canon dá auga dá Xunta de Galicia suporá a esixencia do canon de auga directamente ao contribuínte pola vía de constrinximento pola consellería competente en materia de facenda da Xunta de Galicia, consonte co disposto no artigo 49.7 do Decreto 136/2012 do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais Documento asinado dixitalmente a marxe.
DEPÓSITO DE MUDA ESTATUTARIA DA FEDERACIÓN DE COMERCIO DE VIGO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Outros documentos, notificacións e informacións públicas, 10/07/2020)

De conformidade co disposto no artigo 13 do Real decreto 416/2015, do 29 de maio, sobre depósito de estatutos das organizacións sindicais e empresariais, constituídas ao amparo da Lei 19/1977, do 1 de abril, (BOE nº 147, do 20/06/2015), e para os efectos que no citado artigo se recollen, faise público que na Sección de Mediación, Arbitraxe e Conciliación desta xefatura territorial, presentouse, con data 23 de xuño de 2020, por Shota Guadian Algarabel, en cualidade de presidente da FEDERACION DE COMERCIO DE VIGO, documentación sobre depósito de modificación estatutaria desta federación, acordada en Asemblea Xeral Extraordinaria celebrada o 22/06/2020. A modificación afecta ao nome da federación (Art.1) que pasa a denominarse FEDERACION DE ENTIDADES Y EMPRESAS DEL COMERCIO Y SERVICIOS DE LA PROVINCIA DE PONTEVEDRA – FCP, e á muda total dos artigos 2, 4, 6, 15, 16, 23, 24, 28, 30, 33, 35, 36, 37, 38 e 43, e á parcial dos artigos 5, 7, 8, 9, 10, 11, 18, 19, 21, 22, 25, 26, 27, 29, 31, 32, 34, 39, 41 e 42. O texto dos estatutos depositados é de acceso público, polo que calquera persoa poderá examinalo e solicitar copia, segundo o disposto no artigo 23 do Real decreto 416/2015. De conformidade co disposto no artigo 173 da Lei 36/2011, do 10 de outubro, da xurisdición social, os que acrediten un interese directo, persoal e lexítimo, poderán impugnar os estatutos depositados ante o xulgado do social. Vigo, na data da sinatura dixital. O xefe territorial Ignacio Rial Santomé.
APROBACIÓN INICIAL DOS ESTATUTOS DA ENTIDADE DE CONSERVACIÓN DA UEI-21
ADMINISTRACIÓN LOCAL — Municipal — Vilagarcía de Arousa (Urbanismo e Patrimonio, 29/09/2020)

Por resolución desta Alcaldía, de 17/7/2020, aprobouse inicialmente os estatutos da Entidade Urbanística de Conservación da UEI-21, promovida por Mallarizo, S. L. De conformidade co establecido no artigo 83 da Lei de Procedemento Administrativo Común, ditos estatutos estarán exposto ó público, na Xerencia de Urbanismo, durante o prazo de UN MES, contado a partir do seguinte ó da publicación deste anuncio no Boletín Oficial da Provincia, durante o cal poderán ser examinados por cantas persoas se consideren afectadas e formular as alegacións que estimen pertinentes. O que se fai público para xeral coñecemento. Vilagarcía de Arousa O Alcalde, Alberto Varela Paz
PROXECTO DE EQUIDISTRIBUCIÓN DO PERI 5 DO PXOM DE SANXENXO (EXPTE. U-046/17)
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 25/05/2020)

Na data do 25 de febreiro de 2020 o órgano de administración da entidade ALISEDA, S. A. U., propietaria única dos terreos comprendidos no PERI 5 do PXOM de Sanxenxo, procedeu á aprobación inicial do proxecto de equidistribución do ámbito, sino en O Pombal, Adina. De conformidade co disposto no artigo 270 do Decreto 43/2016, do 22 de setembro, polo que se aproba o Regulamento da Lei do Solo de Galicia, sométese a información pública o Proxecto de Equidistribución do PERI 5 do PXOM durante o prazo dun mes, contado a partir do día seguinte á publicación do anuncio no Boletín Oficial da Provincia de Pontevedra, co obxecto de que os interesados podan formular as alegacións que estimen procedentes. O documento do Proxecto de Equidistribución do PERI 5 do PXOM e o completo expediente administrativo poden consultarse nas dependencias do Servizo de Urbanismo do Concello de Sanxenxo, en horario de 9:00 a 14:00 horas.
APROBACIÓN INICIAL ORZAMENTO 2021
ADMINISTRACIÓN LOCAL — Municipal — Barro (Presupostos e cadros de persoal, 30/11/2020)

Aprobado inicialmente en sesión ordinaria do Pleno deste Concello, de data 25 de novermbro de 2020, o Orzamento Municipal, Bases de Execución, e o persoal de persoal funcionario, laboral e eventual para o exercicio económico 2021, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://barro.sedelectronica. gal]. De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. O alcalde. Asdo.: Xosé Manuel Fernández Abraldes. DOCUMENTO ASINADO ELECTRONICAMENTE
MODIFICACIÓN PUNTUAL Nº 22 DAS RELACIÓNS DE POSTOS DE TRABALLO PERSOAL FUNCIONARIO E LABORAL DO CONCELLO
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 22/06/2020)

O concello de Vilanova de Arousa, en sesión plenaria celebrada o día 15 de xuño de 2020, aprobou inicialmente a modificación puntual nº 22 das relacións de postos de traballo persoal funcionario e laboral do concello. De conformidade co disposto no artigo 202.2 da Lei 2/2015, do 29 de abril, do Emprego Público de Galicia, se somete o expediente a información pública por un prazo de vinte (20) días hábiles contados a partir do seguinte ao da inserción do presente anuncio no BOP, transcorrido o cal a aprobación elevarase a definitiva se non se formularon reclamacións, suxestións ou alegacións. Vilanova de Arousa, 15 de xuño de 2020 Charito Xifro Quer
CONVOCATORIA ASEMBLEA XERAL ORDINARIA
SECCIÓN NON OFICIAL —  — ComunidadE de Usuarios de Augas A Granxa (Outros documentos, notificacións e informacións públicas, 14/02/2020)

Convócase a unha asemblea xeral ordinaria a tódolos usuarios e membros de dita comunidade no “Centro social” de A Granxa nº 34, concello de Baiona e provincia de Pontevedra, o día 07/03/2020, ás 16:00h en primeira convocatoria ou, se procede, ás 17:00h en segunda convocatoria, para tratar a seguinte orde do día: 1º Lectura e aprobación das actas anteriores si procede 2º Aprobación de orzamentos para arranxar, cubrir e sanear o depósito 3º Altas, baixas e cambios de titularidade de comuneiras 4º Estado de contas 5º Xestión da xunta directiva 6º Rogos e preguntas.
APROBACIÓN INICAL EXPEDIENTE MODIFICACIÓN ORZAMENTARIA 11/2020
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 17/09/2020)

Por acordo do Pleno de data 03 de setembro de 2020 aprobouse inicialmente o expediente de modificación orzamentaria 11/2020, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa.—O Alcalde, Carlos Iglesias Cores.